"มาร์ค ซัคเคอร์เบิร์ก" ถูกสภาคองเกรสซักฟอกหนักประเด็นสกุลเงินลิบรา - FINNOMENA
"มาร์ค ซัคเคอร์เบิร์ก" เข้าให้การต่อคณะกรรมาธิการด้านบริการทางการเงินประจำสภาผู้แทนราษฎรสหรัฐเพื่อชี้แจงข้อมูลเกี่ยวกับสกุลเงินลิบรา (Libra) และตอบคำถามเกี่ยวกับแนวทางการดูแลคอนเทนต์บนแพลตฟอร์ม
24 ต.ค. 2562

23 ต.ค. 62 “มาร์ค ซัคเคอร์เบิร์ก” เข้าให้การต่อคณะกรรมาธิการด้านบริการทางการเงินประจำสภาผู้แทนราษฎรสหรัฐเพื่อชี้แจงข้อมูลเกี่ยวกับสกุลเงินลิบรา (Libra) และตอบคำถามเกี่ยวกับแนวทางการดูแลคอนเทนต์บนแพลตฟอร์ม
เนื่องจากทางคณะกรรมาธิการฯ กังวลว่า Libra อาจถูกใช้ในการฟอกเงิน และเป็นแหล่งเงินทุนสนับสนุนการก่อการร้าย รวมถึงแนวทางการดูแลคอนเทนต์ หลังเฟซบุ๊กถูกใช้เป็นเครื่องมือในการแทรกแซงการเลือกตั้ง
อย่างไรก็ดี ซัคเคอร์เบิร์ก ยอมรับด้วยว่า โครงการดังกล่าวมีความเสี่ยง แต่ก็คุ้มเพราะจะเข้ามาลดต้นทุนการชำระเงินทางระบบอิเล็กทรอนิกส์ และทำให้ระบบการเงินเป็นที่เข้าถึงมากขึ้น โดยเชื่อว่า Libra จะทำให้สหรัฐเป็นผู้นำทางการเงิน
ขณะเดียวกัน ราคา “บิตคอยน์” ได้ดิ่งลงอย่างหนัก โดยทรุดตัวลงต่ำกว่าระดับ 7,400 ดอลลาร์ ในช่วงที่ที่สภาคองเกรสกำลังทำการซักฟอกนายมาร์ค ซัคเคอร์เบิร์ก
ที่มา : https://www.coindesk.com/bitcoin-volatility-hits-6-5-month-low-as-price-falls-back-to-8000
แท็ก:
แชร์บทความ: